Showing Tag: "afrikaanse gedig" (Show all posts)
Posted by Paul Joubert on Monday, January 8, 2018, In : Afrikaans: Gedigte
Vanaf die kroon se eilande kom ek Iers, en Skots, en Engels hieraan, om vir sy majesteit, en later haar majesteit, se ryk...
Lykshuisland - Pieter F. Bruwer
Posted by Paul Joubert on Wednesday, August 9, 2017, In : Afrikaans: Gedigte
Ons land is nou 'n groot lykshuis
waar almeer voormalige mense
oraloor in plasse bloed rondlê
met hul dooie monde steeds oop,
asof hul elkeen nog tevergeefs
'n laaste woord probeer te sê.
Maar die laaste woord’s gespreek
op familieplase en kleinhoewes,
langs hoofpaaie en in hospitale
word hul deur die dood gekaap,
slim soos die houtjie van die galg
dra hul menings nou g'n waarde.
Hul word soos baggasie afgevoer
en net soos karkasse in 'n slagpale
word elke kadawer dan ge-e...
Posted by Paul Joubert on Monday, May 1, 2017, In : Afrikaans: Gedigte
Afbreker, jy bokspring en huppel soos 'n held,
maar stadig verdrink jy in jou eie geweld...
Jy gaan tekere met knopkierie, knuppel en klip
en laat die land se trane aanhoudend drup...
Jy maak dit duidelik, "Hierdie is mý land!",
maar breek dit dan af en steek dit aan die brand!
Tussen al die vlamme en borrellende rook,
word jou toekoms gesluit...met betogings bestook...
Jy toyi-toyi en baklei met bitter en bloed;
jou geplunder maak die paradys kapoet...
In 'n bloeiende land is jou dade barbaars
en 'n g...
Nerens om te skuil
Posted by Paul Joubert on Tuesday, November 22, 2016, In : Afrikaans: Gedigte
Nêrens om te skuil
Ons word gejag, ons is kroonwild,
nie meer met assegaai en skild,
maar outomatiese geweer
trek hul ons mense oral neer-
soos wit renosters ‘s ons gewild.
Hul impies kom, bekruip ons stil,
met harte wreed en koud en kil,
berekend pleeg hul dan geweld
en jaag ons snags deur dorp en veld-
om daar ons lewens af te skil.
Ons hardloop hard, ons asem jaag
kruip weg en hou ons kop omlaag,
moet somtyds selfs ook luiperdkruip
as ons hoor hoe hul nadersluip-
kom stel vir ons 'n hinderlaag.
Posted by Paul Joubert on Sunday, November 13, 2016, In : Afrikaans: Gedigte
die deur kraak oop...
My hart wil liewers wag,
maar my voete begin loop.
Ek weet hier binne,
wag U net vir my.
Die eerste keer wat my oë
U gesiene gaan kry.
Liefde hang soos dik mis
oral in die lug,
hoe nader ek aan U tree
hoe verder probeer my vrese vlug.
En daar net daar sien ek
my Liefde, my Jesus staan.
Hier binne voel dit of my hart wil losbreek
en self na Hom toe gaan.
Voor ek nog kon dink
aan wat om te sê vir my Heer.
Begin ek my sondes bely
en kan dit nie keer.
Posted by Paul Joubert on Wednesday, October 26, 2016, In : Afrikaans: Gedigte
het ek die middernagstem gemis
die een wat my innerself
aanspreek in eerbied
as die ghongslae roep
my knieë moet buig
het ek snakkend net
my hart oopgeskroef
want ek moes praat
in n fetusposisie
met net my hande gevou
en geluister na Sy stem
wat troostend vul
soos ek aanvaar
dit was Sy wil
© Heleen Malherbe
Geroepe uit 'n Put
Posted by Paul Joubert on Thursday, August 11, 2016, In : Afrikaans: Gedigte
Die Allerhoogste het geroep,
my gees het geantwoord: Amen!
My volk se kreet het die hemel bereik
en ’n hart het “ja” met als gesê.
My gesin die spieëling
op die brandend horison,
my kinders is slegs drome van môre
want my offers
is die stille mis
wat oor Boereland
se skemergloed verrys.
My jare tel af
in honing van snoodaards
met boeie as metgesel
en mure as folteraar.
Maar my voete het U pad nie vergeet
nóg my hande hul taak,
daarom, Troue Trooster
sal hierdie Koningskind
Posted by Paul Joubert on Friday, May 20, 2016, In : Afrikaans: Gedigte
Soos lig deur ‘n Kristal deur my gevloei
En nou kan niks ons skei-want is jy nie
Wat met sy onbegryplike chemie
Jou wonderlik gevorm het en voed?
Met die onsigb�...
Posted by Paul Joubert on Tuesday, May 17, 2016, In : Afrikaans: Gedigte
daar gaan 'n man verby,
en dis verlaas.
Daar's nog maar één soos hy;
bekyk hom goed.
nou dof en weggesink,
soos vuurvonk kon hy blink -
die kakie- en renegateskrik.
Die stap en kraggebaar
is nou bedaar.
Is dit jul leier nog, per' ruiterskaar?
en soos hy ons s'n was
Al is die oog verswak,
hy kyk nog fier omhoog
soos in sy God se oog.
Al stap hy kromgeknak
en afdraans af,
al klop die hart al flou:
soos altyd is nog nou
Posted by Paul Joubert on Monday, May 16, 2016, In : Afrikaans: Gedigte
Val-val strompel sy voort
Bloed van gister
En bevlek haar hede
Sodat haar môre
Onmoontlik ver dryf
Sy klop aan hartsdeure
Wat met slot en grendel
Dig en sekuur, toe is
‘n sleutel nie vir haar beskore
En met wingerdvingers
Vroetel sy lastig aan ons wese
Sy fluister in dowe ore
Sy vertel van haar as en haar lot
Haar woorde word gretig weggedra
Deur lastige koorsblaar agies
En haar kraakstemmetjie
Word met ons handgebare gestil
Ek dink aan Lukas
En sy leringe oor barmhartig...
Posted by Paul Joubert on Saturday, May 14, 2016, In : Afrikaans: Gedigte
Die uurglas het reeds leeg geloop.
die populierboom is gestroop
van elke goue blaar
En ons, ons staan beteuterd rond
en tuur half skuinsweg op die grond -
soos vreemdes vir mekaar.
Ek weet jy wil nog met my praat,
maar onder in die donker straat
hoor ek die motor toet.
En vir die derde, vierde keer
sit ek my loodswaar koffer neer
om jou verlaas te groet.
© Koos du Plessis
Môre sal die son weer skyn
Posted by Paul Joubert on Friday, May 13, 2016, In : Afrikaans: Gedigte
Onthou jy ons geheime plek
in die bloekombos -
ure se swem in die plaasdam
en myle op ou Poon se rug?
ons kon skree van die lag
en ons soveel dinge verbeel -
het ook jy
die seer weggespeel
tussen roesrooi koringlande en jou hart
wou jy die Vrystaatse vlaktes oprol
en oor jou skouer gooi
want die son
het soos ŉ uurglas uitgeloop -
laaste lig bankrot verklaar
en wat bly oor
het jou oë dan gevra -
nee, my lam,
tussen die dorings
groei ŉ soe...
Posted by Paul Joubert on Thursday, May 12, 2016, In : Afrikaans: Gedigte
Tralies hang om my persoon
as sigbare slawemerk
en boei my lente,
wurg my somer
sodat my kosmosvelde
as doodskus geen spruit bied
waar die somerswaeltjie
haar nessie in wil bou.
Stilte onvou my grys harige sak,
‘n eensaam siel
wat net ‘n stem wil hoor,
net ‘n laggie wil tas.
Maar die middernag omring ‘n lood gemoed
in sterrelose beton
waar geluk deur lemmetjiesdraad
weggeskeur is van vanaand
en deur wrede realiteit van my geskei.
Smeekgebed is my daaglikse brood
en die l...
Posted by Paul Joubert on Saturday, March 19, 2016, In : Afrikaans: Gedigte
Ma, ek skryf vir jou 'n gedig
'n kaalvoet gedig -
jou moesie-oor is my enigste telefoon
jou naam my breekwater teen die lewe
Posted by Paul Joubert on Tuesday, March 15, 2016, In : Afrikaans: Gedigte
In die holte van die nag
Is my psalm oopgele
Teen die Heem'le oor want
Al draai my voete verkeerdom
Hy lei my na, waar ek deur
Dorings verniel is
Na die koelte van Sy pad
Waar ek kan rus
Wat lank reeds die pad
Die tafel gedek
Met troos en krag
Kan ek eet soveel ek mag
Die wat my nie liefhet
Is reeds vergewe
Want my bewaker
Loop saam my klippe-pad
En met my tuiskoms
Sal ek weet
My pad geloop ...
Dit... was goed
Egipte van ons liefde
Ek het gaan soek
na die sleutel van geluk
waar die son elke aand sterf
aan die wesoewer van die Nyl
ek het vertoef by die voet
van die groot Sfinks van Giza
en gevlug oor verlatenheid
van windverwaaide duine
ek wou hiërogliewe ontsyfer
piramides se verborgenheid
ontbloot in die son
ek het met kamele tot aan die einder
van die woestyn gereis -
maar die Rooisee se water het een gebly
en die Rosettasteen se loodgrys glans
het slepend deur die tyd vergly.
© C. Potgieter
Posted by Paul Joubert on Monday, March 14, 2016, In : Afrikaans: Gedigte
Gee my net 'n bietjie lag
en net 'n bietjie vreugde
Bietjie liefde op my lewenspad
dat ek kan lewe vir 'n rede
Gee my 'n kers in die duister
en 'n oor wat sal luister
'n Glas wyn saam met my geliefde
en 'n kaggelvuur
'n bietjie begrip vir my hart se seerste uur
Gee my 'n hand om vas te hou
Gee my 'n oomblik wat ek altyd sal outhou
Gee my 'n slukkie kondensmelk net so uit die blikkie
en 'n southappie waaraan ek nie sal verstik nie
Gee my 'n vinger wat my ring sal dra
en 'n hart wat sal luist...
Posted by Paul Joubert on Friday, March 11, 2016, In : Afrikaans: Gedigte
As ek kniel voor die Heer,
En vir die Here sê: “Ek het so seer!
O Heer U weet, ek kan net nie meer.”
Dan hoor ek hoe sê die liewe Heer:
“Kom sit hier by my, bring jou seer,
Kom sit jou las en pyn by my voete neer.”
As ek vandag by die Here kla,
Sal ek sê: “Ek is so jammer om te pla!
Maar die las word te swaar om te dra.”
Dan sê die liewe Heer: “jy mag maar kla.
Jy mag maar aanhou om vir my te vra!
Ek sal jou wel die krag gee om jou kruis te dra.”
En as ek vanaand my hart l...
Waar lê jou kyk
Posted by Paul Joubert on Wednesday, March 2, 2016, In : Afrikaans: Gedigte
as oë deur ranke
van seer saam met
die bleekgeskuurde maan
op reis gaan tot
waar woorde uit
papier geskeur moet word
sodat die skerpgemaakte asem van die
deur jou hart kan gaan?
Waar lê jou kyk vanaand
Posted by Paul Joubert on Wednesday, January 13, 2016, In : Afrikaans: Gedigte
Die golwing van die lig wat daal
Op goue koringare,
Is glansloos by die gloed wat straal,
Madonna, van jou hare.
Die diepe see het ek aanskou,
Met wonder opgetoë,
Maar nog geheimnisvoller blou,
Madonna, in jou oë.
Ek het die roos met vuur sien gloei
In tuine van verlange,
Maar teerder blos het ek sien bloei,
Madonna, op jou wange.
Koud is die Winterberg se top,
Met nooit ’n lentebloesem,
Maar kouer nog die hart wat klop,
Madonna, in jou boesem!
© A.G. Visser
Amandelboom, O Lentebruid
Posted by Paul Joubert on Tuesday, January 12, 2016, In : Afrikaans: Gedigte
Amandelboom, O Lentebruid,
hoe spierwit bars die blomme uit,
die takke weeg nou, vlok op vlok
met haelwit sterre toekapok!
Nog al die ander bome wag
op stil invloeiing van die krag,
wat uit die grond se donker hart
beur na die takke, kaal en swart.
En in die dooi omgewing kleur
jy rein en wit; jou blommegeur
hang soet oor dor, vermufte bas,
uit tye toe daar winter was.
Jy is die eerste, in lentetyd,
wat wit uitstort jou vrugbaarheid,
en laaste van die bomesee
wat dan jou harde vruggie gee.
Die nag van 'n Openbaring
Posted by Paul Joubert on Sunday, January 10, 2016,
Die nag n openbaring
n stem wat deur
die fluister van
die roep van
en deur die stilword
van die betonoerwoud
is jy die laaste
wat my denke vul
die sagvat van jou hande
jou troetel-oë wat blink
en deur die stil roesmoes het
jou naam weerklink
die nagstem verflou
en deur die roesmoes van klanke...
ek het vergeet
Salomo se soeke
Posted by Paul Joubert on Saturday, January 9, 2016, In : Afrikaans: Gedigte
Ek stap deur newelboorde
in my pelgrimstog na sin,
in ‘n soek na ‘n verklarende lyn
waar die mens se maat begin
Ek vind die put van rykdom
wat nimmereindigend gee
maar ook siele swart met donkernag
se gryse weëmoed smee.
Ek pluk die vrug van kennis
die verheldering van oë
maar ontmoet die wyse kluisenaar
in allene droef getoë
Ek deel my beker met vriende
in die oorvloed van my jeug
maar eet alleen in teëspoed
met stoele oral leeg.
Berustend vind ek Stilfontein
waar vrede my omvou
Posted by Paul Joubert on Tuesday, December 15, 2015, In : Afrikaans: Gedigte
Daar het 'n doringboompie
En eendag kom daarlangs
'n ossewa verby,
"Jy het mos doringsturikie
my anderdag gekrap;
jou kroontjie plat getrap.
agter 'n heuweltop,
want oor ...
Posted by Paul Joubert on Saturday, December 12, 2015, In : Afrikaans: Gedigte
Daar is geen land so ver of woes geleë,
geen strand, o Heer, of wilde waterweë,
geen hemelsfeer in die oneindigheid –
U het, o Heer, wat troon oor alle dinge,
As ek, o Heer, u nagtelike hemel
met stille gang oor sterrevelde gaan –
wat is die mens dan dat U hom g...
In jóú oë
Posted by Paul Joubert on Friday, December 11, 2015, In : Afrikaans: Gedigte
In jóú oë,
Sien ek vrese in blink skynsel
van vandag se môres
jou kinder hart verstaan niks
van vuil water en stukkende klere
slaap op vlenters lappe
droë pap uitgegrawe
potte vol leeg en niks.
Soek jy net na liefde
geluk soos dit God behaag
lag en speel nou net dowwe kykers
soeke na tóg iets mooi.
Drank, geweld en onreg
jou verstandjie verstaan niks.
Vandag saai ek hoop
God sal jou toevou
in jou oë plant ek geluk
mag goedheid jou vuil handjie
neem op paaie van geloof
jý is ons môre
Posted by Paul Joubert on Thursday, December 10, 2015, In : Afrikaans: Gedigte
breek die nag
draal deur my
rus op my hart se stilte
wat hande vou
miskien selfs bid
tot die Een wat hoor
spaar die nag se asem
waarin ons so verloor
'n Paternoster vir Suid-Afrika
Posted by Paul Joubert on Wednesday, December 9, 2015, In : Afrikaans: Gedigte
Here, laat die name geheilig word
van al die kinders van die land –
wat modderkoekies gebak het uit sy aarde,
dassies skrikgemaak het in sy klowe,
wol getrap het in sy krale.
Ek het asemloos toegekyk:
swart bolywe geboë oor magtelose diere
en skerp skêre wat my laat wag het,
bang vir die glip-slag, die bloed, die pyn.
Maar die swart versigtige hande
het selde dieper as die wit geknip
en ek kon die lootjies uitdeel
want die arbeider was sy loon waardig
volgens die aantal wat hy vrygemaak het
Die Lied van 'n Koringboer
Posted by Paul Joubert on Tuesday, December 8, 2015, In : Afrikaans: Gedigte
Aan my moeder
“O sing my die lied, sing my die lied,
Die lied wat my hart so raak,
Van die Onderveld-boer en sy koringmiet
En die donder, wat kreun en kraak.”
“Vanmelewe het daar ’n boer gewoon,
Daar vér in die Onderveld,
Sy lande het altyd sy werk beloon
Met gerwe haas ongeteld.
Toe kom daar ’n grote droogte aan
En sy vee vrek hot en haar.
Die maande kom en die maande gaan,
Maar die reën bly vér van daar.
Dog skielik kom, op ’n somerdag,
’n Grote wolke-skaar.
Hulle lyk soos ’n seilende s...
Posted by Paul Joubert on Monday, December 7, 2015, In : Afrikaans: Gedigte
na die slip-slop klank
van die waters
wat jou voete lek
wat jou wange skroei
en die lag van die rotse wat jou uitjou
dis die amper-wees
van n saamgevoel
die inkrop van
wat selfs die arend
se vlug omkeer
as ons twee saam
n message in a bottle lees
is dit so bestem
of is die lewensroep
die ware een
wat kaarte deel
die een vir jou
en geen vir my
jy die klawer
niks vir my
wie kry die joker
die joker ja
wat gee vir ...
Sirkel van die lewe
Posted by Paul Joubert on Friday, December 4, 2015, In : Afrikaans: Gedigte
SIRKEL VAN DIE LEWE:
Sirkel van die lewe -
hoe kan jy dit begryp
dat op dieselfde dag
een mens dood gaan
en ‘n ander een gebore word?
Op een dag is jou emosies
deurmekaar – bly oor die nuwe lewe
maar hartseer oor die een
wat nie meer lewe nie?
die lewe staan nie stil nie
Moet dit nie eintlik anders wees?
Hartseer oor die een gebore
En bly oor die een nie meer hier
Want die lewe is moeilik en onverstaanbaar
Somtyds plein onverklaarbaar
Ja in een dag kan jou emosies eskaleer -
Tussen hartseer en blydsk...
Soms soek ek jou hart
Posted by Paul Joubert on Monday, November 30, 2015, In : Afrikaans: Gedigte
soms, soek jou hart
net 'n wegsteekplekkie
waar jy kan inkruip
en saggies bly huil
omdat dinge teveel
vir jou geword het
soms, is jy mens sku,
eensaam, alleen, verwese,
wil met niemand praat nie
alleen brood breek
en bid tot God
baie vrae vra
soms, soek jy ompaaie
die steiler bergpas roetes
waar jy probeer herstel
aan die sterre raak
heeltyd jou Bybel
soms, wil jy nie praat nie
Liefdevol soos net jy kan
Posted by Paul Joubert on Thursday, November 26, 2015, In : Afrikaans: Gedigte
rangskik jy alles
van groot na klein
kruie flessies bymekaar
van links na regs alfabeties
etikette op plastiese houers
militêre presisie, lees soos
'n boek, netjies en skoon...
kyk ek na jou krulle
in jou hare wat 'n
sê ek gee vir my die pakwerk,
etikette en jou viltpen,
jou kortlys aankope...
wéét jy instinktief
ek voer iets innie mou
skimp en vis jy vir 'n vale....
sê ek oplaas ek't 'n afspraak
vir 'n full treatment by jou
haarkapster en 'n ...
Posted by Paul Joubert on Wednesday, November 25, 2015, In : Afrikaans: Gedigte
As die stof in swyend skadu’s
oor die Bosveldvlaktes sweef
en genadeloos die sin beroof
om in vagevuur te leef,
giet die son sy lekkend foltergloed
oor die korsgebakte kuil
waar geraamtes soos die sekelmaan
in wolklose nagte skuil.
Ja, dan staar die Boer
sienloos oor sy strompelende kudde
wat as velbedekte beendere
met moeite om môre bly veg,
want hy ken die stryd in hul smekende oë-
die verbryselde Bittereinders
wat onder kloue van stoppels gevrekte hoop
en met klewende dood wat aan hul dor...
Posted by Paul Joubert on Tuesday, November 24, 2015, In : Afrikaans: Gedigte
Dis 'n nuwe week
Posted by Paul Joubert on Monday, November 23, 2015, In : Afrikaans: Gedigte
Dis n nuwe week
vir al die mooi
wat die week
op jou pad
die week in
se elke oomblik
dankie dat God
jou styf in Sy
omgee arms hou
glimlag vir soveel
en liefde vir jou
strooi die week
waar jy gaan
leef die week
as n omgee mens
gee die week
eerder as om te vra
as om te kla
n goeie daad
dink voor jy
maak vir iemand
n droom waar
wees die week
luister na jou ...
Tussen gister en vandag...
Posted by Paul Joubert on Friday, November 20, 2015, In : Afrikaans: Gedigte
sit ek vir jou
na jou stem
na jou hande
wat aan my raak
na soet smaak
van jou lippies
na die kyk
in jou oe
as my liefdes
vroeg tot laat
© Splinters se Solo gedigte
Net met woorde
Posted by Paul Joubert on Thursday, November 19, 2015, In : Afrikaans: Gedigte
in jou hart
weer in jou
Posted by Paul Joubert on Tuesday, November 17, 2015, In : Afrikaans: Gedigte
jy het nie nodig
verder te kwel nie
die Here gaan jou optel
en jou met nuwe
krag vul en jou genees
die Here gaan
in die mooiste
en jou ryklik seen
is by jou
Quibus Videre Nolunt (aan dié wat nie wil sien nie)
Posted by Paul Joubert on Thursday, November 12, 2015, In : Afrikaans: Gedigte
Quibus Videre Nolunt
(aan dié wat nie wil sien nie)
Ek wag al lank
met voete op hierdie grond
dat jou oë oopgaan
en jou stomheid uitreën
maar die wind rouklaag,
skeur sy klere
en lê hees gehuil
waar ŉ hart wolkloos verweer
want jou klanklose konsent
deur my hele lewe
vaag en onbekend -
is deesdae algemeen
as die klippe begin uitroep
of die kranse na vryheid skree,
sal jy steeds
jou swye kan bewaar
en sal jou toekoms
se blinde oog
nog so bleekblou staar?
'n Liefdesduet (geskryf in twee stemme)
Posted by Paul Joubert on Wednesday, November 11, 2015, In : Afrikaans: Gedigte
(geskryf in twee stemme)
jy is die kroon
van my skepping
as volkome vrou
want jy het méér
as net Atlantis en
Babilon in my oë
God se skeppings-
geskenk aan my
vir jou sal ek altyd
liefhê, eer en altyd
op my hande dra
ek's lief vir jou
sagste manier hoe
jy die vrou in my
hoe jy dinge saam
met my doen in
jou respek en liefde
het vrou-wees in my
gefondament in geloof,
die ou-blaar onmiskenbaar
531. Boerius: Om te bly staan
Posted by Paul Joubert on Monday, November 9, 2015, In : Afrikaans: Gedigte
531.Boerius: Om te bly staan
Plak ‘n stukkie sonskyn
op die glimlag van my hart
as weerder van die onweersdae
se dreigend wanhoop smart.
Werk ‘n reënboog stewig vas
oor die skeure van my gees
dat ek selfs in stormweer vlae
steeds huppelkind kan wees.
Gom ‘n straaltjie van die maanskyn
teen die krake van my siel
om die trutsigheid se kiem te smoor
te heel ná seer-verniel.
En as my mirrevelde
Heel my wese dreig te smoor
Laat dit nooit U Gees se krag
As lewensbron verloor.
Posted by Paul Joubert on Friday, November 6, 2015, In : Afrikaans: Gedigte
elk stap en ha...
Posted by Paul Joubert on Thursday, November 5, 2015, In : Afrikaans: Gedigte
Die liewe lange dag
Het ek alleen geswoeg,
En met vermoeide krag
My akkertjie geploeg. Hul sê ek moet my voeg
Na wat ek het vannag.
Maar kyk, dis môre vroeg.
Die dagbreek kom en lag; Die haan kraai vergenoeg,
Daar's nuwe werk wat wag,
En ek is aaklig moeg.
Vandag se wêreld lyk so naar
Dat ek my liewers, eer ek sterf,
Wil aftrek van die grys gevaar
Wat dreig om alles fyn te kerf.
Ons het geteer tot op die werf; Daar's niks wat werd is om te spaar;
Daar's niks wat oorbly om te erf.
Posted by Paul Joubert on Wednesday, November 4, 2015, In : Afrikaans: Gedigte
Jy het die grendels ontsluit
die sleutel gedraai
ŉ kans gevat
my in die reën laat dans
in maanlig gesoen
weer laat lag
jy’t my sonskyn geword
want liefde is ŉ keuse
het jy gesê
en ek kon my weeshart
in jou arms lê
Die Blinde se geloof
Posted by Paul Joubert on Tuesday, November 3, 2015, In : Afrikaans: Gedigte
Vir Suzanne Krige
Maria gaan na Betlehem.
Sy trek alleen deur die woestyn.
Die blink bronsson brand uit die blou,
die skadukolle krimp en kwyn.
Sy dra die kindjie, vas en sterk
– net haar hart, van jammerte, beef.
Hy is so fraai, so lief . . . asof
’n lente in sy oë leef.
Die kind vra toe om water waar
Maria uitrus langs die pad.
“Vra nie om water nie, my lief.
Vra nie om water nie, my skat.
Want die riviere is troebel of
hul beddings droog, vol stof en sand.
Die blinkwit klippies in die spruit
Posted by Paul Joubert on Friday, October 30, 2015, In : Afrikaans: Gedigte
klippie gerol in my hand
klippie gesteek in my sak
word korreltjie klein en plat
Sonnetjie groot in die blou
ek maak net 'n ogie van jou
blink in my korreltjie klippie
dit is genoeg vir die rukkie
Kindjie wat skreeu uit die skoot
niks in die wêreld is groot
stilletjies lag nou en praat
stilte in Doodloopstraat
Wêreldjie rond en aardblou
korreltjie maak ek van jou
huisie met deur en twee skrefies
tuintjie met blou madeliefies
Pyltjie geveer in verskiet
In my verloor
Posted by Paul Joubert on Tuesday, October 27, 2015, In : Afrikaans: Gedigte
ek wil rooiwyn
uit een glas
saam met jou drink...
ek wil aarbeie
en room met my lippe
van joune af eet...
ek wil 'n bossie jasmyn
tussen jou ontblote
borste met my oë raam...
ek wil jou hande
in my vingers vervleg
elke kontoer af ets...
ek wil op die afdraai-
paadjies van jou naaktheid
kaal in jou bergpoele swem...
ek wil die maan en sterre
in die eindelose vlaktes
van jou sensualiteit...
Posted by Paul Joubert on Monday, October 26, 2015, In : Afrikaans: Gedigte
Met alle lewenskeuses
is daar voordeel en verlies,
en daar’s dale
in elk afdraai wat jy kies.
By kruisings is geen opsie
om op meer as een te gaan
en die lewe laat die tyd nooit toe
om besluiteloos te staan
want “geen besluit”
is ook ‘n weg
wat na Visielose gaan –
weens gebrek aan moed of insig
om ‘n nuwe weg te baan.
Al sou ‘n mens ook terug bly staar
en met wonde aan twyfel bly gryp
of met drome oor die ander weg
bly voortdryf in jou spyt –
die afdraai paaie kom en gaan
Lotos - land
Posted by Paul Joubert on Saturday, October 24, 2015, In : Afrikaans: Gedigte
Lotos – land.
Opgedra met erkentlikheid aan Percival Gibbon.
“Let us swear an oath and keep it with an equal mind
In the hollow Lotus Land to live and lie reclined.” Tennyson
Die osse stap aan deur die stowwe:
-Nie die osse van Jan F. Celliers,
Maar rooi Afrikaners en Mowwe
Van die voorste voortrekker, Naudé.
Die waens van Celliers was dit ook nie,
Want oom Neelsie se wa bly weer staan;
Praat nooit van sukkel en spook nie,
En daar voor kom die kaffers al aan.
Had Moses dit swaar met God...
Posted by Paul Joubert on Thursday, October 22, 2015, In : Afrikaans: Gedigte
Klein Boerevolk in die breë land
wat hier geloftesterk jou stand
teen stede van die wêreld staan,
jy sal nie buk of ondergaan;
veel smart, veel sterwe en verdriet
het jou geroepenheid graniet
tot Ararat van Afrika,
Arkvesting wat Sy Volksdroom dra.
God is die Land waarop ons leun,
God die Gestalte waarop ons steun.
Klein Witvolk in dié woeste land
wat teen die nagswart, Noorde wand;
ras wat met tentwaens van geloof
die kontinent se donker kloof;
ras wat die blanke erfenis
se laaste suiwer ves...
Posted by Paul Joubert on Wednesday, October 21, 2015, In : Afrikaans: Gedigte
Daar trek 'n koeël met spoed, met spoed
hy's nat van Afrikaner bloed
en smart die boodskap wat hy voer
hy kom uit Afrikaner roer
hy gaan deur Afrikaner hart
maar met die roue en die smart
bring hy steeds die hart se kragte oor
Slaap sag trou hart, so wreed deurboor
want trekkend, trekkend jaar en stond
sal steeds die koeël sy boodskap sprei
en waar hy tref, heel nooit sy wond
en wat hy tref, dit heilig hy.
© Jan FE Cilliers
Posted by Paul Joubert on Tuesday, October 20, 2015, In : Afrikaans: Gedigte
'n Feetjie het vir haar
uit spinnerak 'n doek vergaar;
'n rokkie wit as heuningwas
het sy toe aanmekaargelas.
Maar nouliks was dit om haar lyf,
toe kom 'n windjie, vlug en styf,
en met die uiting van sy sug
daar trek ons Feetjie deur die lug!
Haar maatjies staar haar treurig aan,
hoe sy hoog oor die bome gaan,
tot sy met heel haar rokkie fyn
daar in die verte glad verdwyn!
As jy 'n rokkie ooit besit
van spinnerak of iets soos dit,
pas op hoe jy jou dan verroer,
'n windjie mag jou glad vervoer!
© Eugène N. ...
Posted by Paul Joubert on Monday, October 19, 2015, In : Afrikaans: Gedigte
doeksag het die lente
se geurige soet
my kom omvou...
ruik ek jasmyn, laventel
horende die "Piet-my-vrou"
vóélend haar hitte
wat my kombers...
hart 'n vers
wat ék verstaan
daar's g'n mannetjie op daai maan...
JY dit kón verstaan...
doen wat jy móét...
kombers my met begrip...
gryp dié dag...
laat die somer
uit my vers blom...
net jy ja...
kan namakwaland se oranje, geel, rooi...
se laggende dansende daisies
op my horison laat vlam
BALLADE: as jy dink jy's alleen
Posted by Paul Joubert on Tuesday, October 13, 2015, In : Afrikaans: Gedigte
dink jy nog redes uit
waarom jou eie
blommetjies in jou hare -
nie meer toepassing
op jou as individu
waarom mense om jou
eerder na andere kyk
jou heeltyd ignoreer
die blom motief
op jou muurpapier
sien ek die seer
lê diepdiep in jou oë
baie trane agter
van jou hartsdeure
dit uitroep in jou
smeek vir meer
omskryf as relatief
Posted by Paul Joubert on Monday, September 28, 2015, In : Afrikaans: Gedigte
skryf ek ongesproke woorde
wat windvlerke dra
berge en teen die hemel uitstal
woorde wat opstapel
teen die hartsmuur
wat stippel teen lui sonstrale
waar skadu's rek
die dans van die dag
tussen groen bome deur
oor besige sypaadjies
tot die vingers
die vingers se koel
aanraking teen die vel
die boodskap wat jy indrink
die luister na die hart
wap pompend klop
ek is jou dag
Is ek dan Job
dat u my tart'met vloek en ongeluk
wil U dan als kom vat
tot al wat oorbly
ruines van my lewe
net stof en as.
Aan Job alleen
mag sy nemisis nie vat
maar my gryp hy gulsig
sels my siel en gees
verteer sy gierigheid.
Is ek dan Job?
Vervloek, gedoem tot ongeluk?
Wys my dan nou Heer
dat U tog omgee
rys my soos Foenix uit die stof
om met arendsvlek
vry te sweef
vrede te vind
in als wat U beslis.
© Leon Forsman
538. Boerius: Swerwer van die veld
As liefde eers in jou hart
kom nes skrop
en soos ‘n lente blomtuin bloei,
bly beddings tog nooit vergete
selfs al sou die winter ryp
die son opsluit
en jou siel se vreugde skroei.
Dan sit jy op die voorstoeptrap
En wals met gister se skim
Om deur koggels van vervloë vreug
weer fleur in beddings bring.
As liefde dan eers in jou hart
kom stil word
en die droom in grys verwelk,
sweef jou siel
oor skemer misvlae
as die Swerwer van die veld
As die aandwindjie
weemoedig kla en steun
alles deels ontbloot
lê my lippe
in jou bakhande
want jy sien elke
traan in my oë
omklee jou liefdeswoorde
my gedagte herinneringe
in die silhoeëette
van jou naaktheid
Ek wonder of jy soms
Ek wonder of jy soms, wanneer
Die wolke soos galjoene seil,
Dink aan die helder dae, toe ons
Kon loop deur songedrenkte lande?
Want niks was daar wat jou en my
In daardie dae meer kon verbly
As om te sien hoe, een vir een,
Hul dryf oor goudgeblekte lande,
Met skaduwees vir ankers
Wat tastend oor die bosse sleep
En nuwe bodems peil -
ek wonder, as die wolke seil,
Sy voortgedryf deur frisse winde,
Of jy nog aan dié dae dink,
© I.D. du Plessis
Posted by Paul Joubert on Friday, September 18, 2015, In : Afrikaans: Gedigte
Wie sal onthou as ons vergeet
en wie sal nog ons waarheid weet,
ons antwoord gee op al hul vrae,
onthou van al ons mooiste dae –
die dieptes ken van al ons leed?
Wie sal nog praat as ons nou swyg
oor alles wat ons volk bedreig?
Hoe sal ons dan oorlewing vind
as ons nou nutteloos ontbind –
gaan lê en net na asem hyg?
Wie sal kan sien as ons verblind
geen koers of rigting meer kan vind,
deur duisternis maal sonder lig,
met vensters toe en deure dig –
net wegwaai soos die westewind?
Wie sal n...
Posted by Paul Joubert on Friday, September 11, 2015, In : Afrikaans: Gedigte
ek wil ‘n baie baie
saam met jou kyk
ons beide mekaar
se trane af soen
betraand na mekaar
bly kyk, want die
tissues is te min
ons onsself oorgee
in die liefdestonele
se rou emosies -
en kan sien jy is
aangedaan, en jy my -
ek jou stywer in my
arms toevou, jou
in my liefde beskut
ek wil saam met jou
bly sit al is die movie
jy steeds tjank, omdat
tjank tjank is, ek steeds
in jou oë die mooiste
dinge bly sien, bly sê:
‘ek is so baie lief vir jou’
Oom Paul Staan Sterk
Posted by Paul Joubert on Wednesday, September 2, 2015, In : Afrikaans: Gedigte
'n Eeu lank staan Oom Paul
sterk met sy luitenante
Terwyl die satan planne smee
met al sy swart gesante
Deur die dol demokrasie
Wag hy daar geduldig
vir 'n nuwe rewolusie
Die Boere hys die Vierkleur
weer oor die duister hel
En die swart soldaat val agteroor
soos Siener dit voorspel
In Pretoria brand 'n Lig
en ons almal kom daar saam
Op Kerkplein staan die Boerevolk
weer op in God se Naam!
© Advokaat Mila Fourie
Posted by Paul Joubert on Friday, August 28, 2015, In : Afrikaans: Gedigte
ODE: aan iemand baie spesiaal
wil ek 'n
rym op rooiroos
bou om saplote
van elke traan
op jou sagte
Love hy is mos blind
Posted by Paul Joubert on Tuesday, August 27, 2013, In : Afrikaans: Gedigte
oraait young lovers, nevermind
Young lovers, nevermind
Love net young lovers
Moenie care nie,
Kos alles ko tog op 'n end
'Is 'n sinkplaat ma, 'it word yt gepluk
Deurie bulldozers of assie wind ruk
So love young lovers
Love ma net
Love ma net en moenie care nie
Love ma net en nevermind
Love hy is mos blind.
Posted by Paul Joubert on Monday, August 26, 2013, In : Afrikaans: Kortverhale
Jou oë sing 'n ou verhaal
'n onvertelde teerheid sê?
Die wit mis van jou tabberd toegewaai?...
Al dronker aan die drink geraak...
die droë glas...
Posted by Paul Joubert on Saturday, August 24, 2013, In : Afrikaans: Gedigte
Die wolke soos galjoene seil
Hul dryf oor goudgevlekte lande,
Wat tastent oor die bosse sleep
so voortgedryf deur frisse winde,
Of jy nog aan dié dink,
Izak David du Plessis
Wys my die Plek - C. Louis Leipoldt
Posted by Paul Joubert on Thursday, August 22, 2013, In : Afrikaans: Gedigte
Eens, toe jy myne was -
Kyk, dis dieselfde; die silwer see
Blink in die sonskyn, soos lang verlee
Dit eenmaal geblink het, 'n welkomsgroet
Vir ons liefde wat uithou as alles vergoed.